Klimaatberaad, sukses of klug? | Die Vryburger
Die 196 lande het vir twee weke die een na die ander redenasie gevoer oor klimaatsverandering tydens die konferensie in die Franse hoofstad Parys.
Saterdag het die Konferensie amptelik tot 'n einde gekom met die Franse as gasheer wat die besluite kortliks aan die afgevaardigdes voorgehou het en wat daarna goedgekeur is.
In teenstelling met die mislukking van die vorige konferensie wat in Kopenhagen gehou was, word die Parys konferensie as meer suksesvol beskou deur afgevaardigdes, alhoewel almal nie ewe opgewonde is oor die uitkoms nie.
Ambisieuse besluite is geformuleer, en onderskeid is gemaak tussen verskillende lande se omstandighede, om daarmee groter eensgesindheid te bewerkstellig.
Die geïndustriële lande soos die VSA, Europa en Noorweë se omstandighede verskil van die Afrikalande en lande soos soos Mexico en Colombië, asook dié van die Karibiese gebied..
Die hoofsaak is dat afgevaardigdes dit eens is om die wêreld se skadelike gasse wat aardverwarming veroorsaak, teen die jaar 2030 te beperk tot 2 grade Celsius.
Of die besluite tot uitvoer gebring gaan word, is 'n raaisel wat eers met tyd opgelos sal word, want te veel ontleders sê die lande hou nie by dit wat besluit word nie.
One thought on "Klimaatberaad, sukses of klug?"
ouvolk December 14, 2015 at 8:16 am
En nie 'n woord oor die sg koolstofbelasting wat die regering wil instel nie. Die koerante is doodstil daaroor en die publiek het net tot more om kommentaar te lewer en dan sal die wet deurgevoer word en ons sal betaal. Daar is aangedui dat dit 23c op petrol sal beteken en 3c op 'n elektrisiteitseenheid.
Nog miljarde wat die regering kan mors waarvoor ons opdok. Want BESLIS sal die geld NIE gaan vir beter energiebronne nie. In elk geval, soos Mike Schusler uitgewys het- ons word gestraf omdat ons steenkool bronne het- maar die regering KAN nie ander bronne vir ons aanbied nie. Dit is soos om lekkergoed uit te gee en dan straf jy die persoon omdat hy sy tande verloor.